PATVIRTINTA

Mažeikių r. Viekšnių lopšelio-darželio ,,Liepaitė“

direktoriaus 2019 m. gruodžio 31 d. įsakymu Nr. V1-91

**PRIEŠMOKYKLINIO UGDYMO MOKYTOJO pareiGYBĖS APRAŠYMAS**

**I SKYRIUS**

**PAREIGYBĖ**

1. Mažeikių r. Viekšnių lopšelio-darželio „Liepaitė“ priešmokyklinio ugdymo mokytojas.

2. Pareigybės lygis: A2.

3. Priešmokyklinio ugdymo mokytojas pavaldus direktoriui. Jo veiklą koordinuoja ir prižiūri direktoriaus pavaduotojas ugdymui.

**II SKYRIUS**

**SPECIALŪS** **REIKALAVIMAI** **PRIEŠMOKYKLINIO UGDYMO MOKYTOJUI**

4. Priešmokyklinio ugdymo mokytojas, einantis šias pareigas, turi atitikti šiuos specialius reikalavimus:

4.1. turėti aukštąjį, aukštesnįjį, įgytą iki 2009 metų, arba specialųjį vidurinį išsilavinimą, įgytą iki 1995 metų;

4.2. būti baigęs ikimokyklinio amžiaus ugdymo arba (ir) pradinio ugdymo mokytojų rengimo programą ir Lietuvos Respublikos švietimo ir mokslo ministro nustatyta tvarka išklausęs 40 valandų darbo priešmokyklinėje grupėje kursus arba studijų metu išklausęs atitinkamus dalykais

4.3. per metus nuo darbo priešmokyklinio ugdymo mokytoju pradžios privalo būti išklausęs specialiosios pedagogikos ir specialiosios psichologijos kursus mokytojams pagal Specialiosios pedagogikos ir specialiosios psichologijos kvalifikacijos tobulinimo kursų programą, jeigu nėra išklausęs ne mažesnės apimties (60 valandų arba 2 studijų kreditų) kursų anksčiau arba studijų metu;

4.4. turi būti įgijęs kompetencijas, numatytas Reikalavimuose mokytojų kompiuterinio raštingumo programoms;

4.5. gebėti savarankiškai planuoti, rengti ataskaitas, bendrauti ir bendradarbiauti, sklandžiai ir argumentuotai dėstyti mintis žodžiu ir raštu.

**III SKYRIUS**

**PRIŠMOKYKLINIO UGDYMO MOKYTOJO FUNKCIJOS**

5. Šias pareigas einantis priešmokyklinio ugdymo mokytojas vykdo šias funkcijas:

5.1. organizuoja ir vykdo nuo penkerių iki septynerių metų amžiaus vaikų priešmokyklinio ugdymo procesą pagal priešmokyklinio ugdymo programą, taikant šiuos ugdymo principus:

5.1.1. visuminis ugdymas – organizuodamas veiklą pedagogas paiso vaiko raidos ir vaikų kultūros dėsningumų, siekia jo vertybinių nuostatų, jausmų, mąstymo ir veiksmų plėtotės, vaiko vidinio ir išorinio pasaulio dermės;

5.1.2.individualizavimas – ugdymas grindžiamas kiekvieno vaiko asmenybės pažinimu, geriausiai susiformavusiais jo gebėjimais, sudarant sąlygas tobulinti mažiau išugdytas vaiko raidos sritis;

5.1.3. nuoseklumas – tęsiamas pozityvus šeimoje pradėtas ugdymas arba institucinis ikimokyklinis ugdymas;

5.1.4. ugdymo šeimoje ir institucijoje sąveika – derinami šeimos ir institucijos interesai ir lūkesčiai, požiūris į vaiko ugdymą(si), šeima įtraukiama į ugdymo procesą, rūpinamasi šeimos švietimu;

5.2. organizuoja ugdomąją veiklą, atsižvelgdamas į patvirtinto priešmokyklinio ugdymo organizavimo modelio (toliau - Modelis) ypatumus, individualius vaikų poreikius. Nepriklausomai nuo Modelio, priešmokyklinio ugdymo procesas yra vientisas, neskaidomas į atskiras sritis (atskirus dalykus) ir vyksta integruotai visą Modelyje nustatytą laiką;

5.3. kuria stimuliuojančią, funkcionalią, dinamišką, psichologiškai ir fiziškai saugią ugdymo(si) aplinką;

5.4. derina tarpusavyje vaikų ugdymą, priežiūrą, globą;

5.5. priima vaiką į grupę ir išleidžia į namus tik su tėvais (globėjais, rūpintojais), kitais suaugusiais asmenimis, turinčiais raštišką tėvų (globėjų, rūpintojų) prašymą;

5.6. saugo ir stiprina vaikų sveikatą, garantuoja vaikų fizinį ir psichologinį saugumą grupėje, salėje, kitose įstaigos erdvėse, žaidimų aikštelėse. Pastebėjęs smurto apraiškas praneša ikimokyklinės įstaigos administracijai;

5.7. organizuoja ugdytinių ekskursijas, šventes, kartu jose dalyvauja ir atsako už vaikų saugumą ir gyvybę;

5.8. parenka ugdymo metodus ir priemones, atitinkančias specialiuosius vaikų ugdymo(si) poreikius;

5.9. vertina vaikų pažangą ir pasiekimus vadovaudamasis Priešmokyklinio ugdymo bendrąja programa (toliau - Programa);

5.10. per 4 savaites nuo Programos pradžios atlieka vaikų pirminį pasiekimų vertinimą ir aptaria jį su tėvais (globėjais, rūpintojais);

5.11. pagal nustatytą formą vaikų pasiekimus fiksuoja vaiko pasiekimų apraše, aplanke, skaitmeninėse laikmenose ar kt.;

5.12. įgyvendinęs Programą, atlieka vaikų galutinį pasiekimų vertinimą, aptaria jį su tėvais (globėjais, rūpintojais) ir parengia rekomendaciją pradinių klasių mokytojui;

5.13. vaiko, turinčio specialiųjų ugdymosi poreikių, pasiekimus vertina kartu su švietimo pagalbos specialistu (-ais), dirbusiu (-iais) su vaiku ir parengia rekomendaciją pradinių klasių mokytojai ir mokyklos švietimo pagalbos specialistui (-ams);

5.14. supažindina šeimą su priešmokyklinio ugdymo ypatumais, nuolat informuoja apie vaiko daromą vystymosi pažangą, skatina tėvus dalyvauti grupės veikloje, rūpinasi tėvų švietimu, pagal kompetenciją teikia jiems informaciją, konsultuoja;

5.15. taiko specialias kalbos mokymo metodikas vaikams iš kitakalbių ar mišrių šeimų, jeigu tėvai ketina juos leisti į mokyklą negimtąja kalba;

5.16. planuoja grupės ugdomąją veiklą, inicijuoja individualių programų, projektų rengimą;

5.17. ne mažiau nei 3 valandas per savaitę skiria metodinei veiklai;

5.18. laiku pildo ir tvarko savo pedagoginės veiklos dokumentaciją;

5.19. analizuoja ir vertina savo ir kolegų pedagoginę veiklą, teikia pasiūlymus;

5.20. ne mažiau kaip 5 dienas per metus tobulina kvalifikaciją ir atestuojasi Lietuvos Respublikos švietimo ir mokslo ministerijos nustatyta tvarka;

5.21. inicijuoja ir (ar) dalyvauja bendruose ikimokyklinės įstaigos renginiuose, projektuose ir kitose veiklose;

5.19. informuoja ikimokyklinės įstaigos administraciją, Vaiko gerovės komisiją apie vaiko turimas socialines ar sveikatos problemas, pastebėtą ar įtariamą vaiko teisių pažeidimą;

5.20. bendradarbiauja su kitais pedagogais (logopedais, specialiaisiais, socialiniais pedagogais, būsimąja mokytoja ir kt.);

5.21. bendrauja ir bendradarbiauja su vietos bendruomene, administracinėmis bei socialinės rūpybos įstaigomis, įvairiomis visuomeninėmis organizacijomis ir kt., prisideda prie bendruomenės socialinių programų įgyvendinimo.

\_\_\_\_\_\_\_\_\_\_\_\_\_\_

Susipažinau: